2014R0579 — DA — 11.03.2016 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS FORORDNING (EU) Nr. 579/2014 af 28. maj 2014 om fritagelse af transport af flydende olier og fedtstoffer ad søvejen fra visse bestemmelser i bilag II til Europa-Parlamentets og Rådets forordning (EF) nr. 852/2004 (EØS-relevant tekst) (EUT L 160 af 29.5.2014, s. 14)

Ændret ved:









▼B

KOMMISSIONENS FORORDNING (EU) Nr. 579/2014

af 28. maj 2014

om fritagelse af transport af flydende olier og fedtstoffer ad søvejen fra visse bestemmelser i bilag II til Europa-Parlamentets og Rådets forordning (EF) nr. 852/2004

(EØS-relevant tekst)







Artikel 1

Fritagelse

Uanset kapitel IV, punkt 4, i bilag II til forordning (EF) nr. 852/2004 kan flydende olier eller fedtstoffer, der er bestemt til eller som sandsynligvis vil blive anvendt til konsum (herefter benævnt »olier eller fedtstoffer«), transporteres i søgående fartøjer, der ikke er forbeholdt transport af fødevarer, forudsat bestemmelserne i artikel 2 og 3 i nærværende forordning overholdes.

Artikel 2

Betingelser for fritagelse

1. Den fragt, der er blevet transporteret i samme udstyr i et søgående fartøj forud for olierne og fedtstofferne (herefter benævnt »foregående ladning«), skal bestå af et stof eller en blanding af de stoffer, der er opført i bilaget til nærværende forordning.

2. Bulktransport i søgående fartøjer af flydende olier og fedtstoffer, som skal forarbejdes, tillades i tanke, som ikke udelukkende er forbeholdt transport af fødevarer, på følgende betingelser:

a) Hvis olierne eller fedtstofferne transporteres i en rustfri ståltank eller en tank foret med epoxyharpiks eller et hermed teknisk ækvivalent stof, skal den umiddelbart foregående ladning have været: i) en fødevare, eller ii) en ladning fra den liste over acceptable foregående ladninger, som er anført i bilaget, eller

b) hvis olierne eller fedtstofferne transporteres i en tank af andre materialer end de i litra a) anførte, skal de tre foregående ladninger transporteret i tanken, have været: i) fødevarer, eller ii) en ladning fra den liste over acceptable foregående ladninger, der er anført i bilaget.

3. Bulktransport i søgående fartøjer af olier og fedtstoffer, som ikke skal forarbejdes yderligere, tillades i tanke, som ikke udelukkende er forbeholdt transport af fødevarer, på følgende betingelser:

a) Tanken skal være: i) af rustfri stål, eller ii) foret med epoxyharpiks eller et hermed teknisk ækvivalent stof, og

b) de tre foregående ladninger transporteret i tanken skal have været fødevarer.

Artikel 3

Registrering

1. Kaptajnen på det søgående fartøj, som i tanke transporterer olier og fedtstoffer, skal være i besiddelse af nøjagtige dokumenterede oplysninger om de tre foregående ladninger, som er transporteret i de pågældende tanke, og om effektiviteten af den rengøringsproces, der er anvendt mellem disse ladninger.

2. Hvis ladningen er blevet omskibet, skal kaptajnen på det modtagende søgående fartøj ud over den dokumentation, der kræves i stk. 1, være i besiddelse af nøjagtige dokumenterede oplysninger, der godtgør, at transporten af olier eller fedtstoffer opfyldte bestemmelserne i artikel 2 under den foregående skibstransport, samt at den rengøringsproces, der er anvendt mellem disse ladninger på det andet fartøj, har været effektiv.

3. Fartøjets kaptajn på det søgående fartøj skal i tilfælde af anmodning herom forevise den kompetente myndighed de i stk. 1 og 2 omhandlede dokumenterede oplysninger.

Artikel 4

Ophævelse

Direktiv 96/3/EF ophæves.

Artikel 5

Denne forordning træder i kraft på tyvendedagen efter dens offentliggørelse i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG







LISTE OVER ACCEPTABLE FOREGÅENDE LADNINGER Stof (synonymer) CAS-nr.: Eddikesyre (ethansyre, methancarboxylsyre) 64-19-7 Eddikesyreanhydrid (ethansyreanhydrid) 108-24-7 Acetone (dimethylketon, propanon) 67-64-1 Sure olier og fedtsyredestillater — fra vegetabilske olier og fedtstoffer og/eller blandinger heraf samt animalske og marine fedtstoffer og olier — Ammoniumhydroxid (ammoniakopløsning, ammoniakvand) 1336-21-6 Ammoniumpolyphosphat 68333-79-9 og 10124-31-9 Animalske, marine, vegetabilske og hydrogenerede olier og fedtstoffer i henhold til MEPC.2/Circ. af IMO. — Benzylalkohol (kun farmaceutisk kvalitet og reagensrenhedsgrad) 100-51-6 n -Butylacetat 123-86-4 sec -Butylacetat 105-46-4 tert -Butylacetat 540-88-5 ▼M1 Ammoniumnitratopløsning 6484-52-2 Kalkammonsalpeter 15245-12-2 ▼B Calciumchloridopløsning 10043-52-4 ▼M1 Calciumnitrat 10124-37-5 Calcium(II)nitratdehydrat 35054-52-5 Calciumnitrattetrahydrat 13477-34-4 ▼B Cyclohexan (hexamethylen; hexanaphten; hexahydrobenzen) 110-82-7 Epoxideret soyaolie (med mindst 7 % og højst 8 % oxiranoxygenindhold) 8013-07-8 Ethanol (ethylalkohol) 64-17-5 Ethylacetat (eddikesyreethylester) 141-78-6 2-ethylhexanol (2-ethylhexylalkohol) 104-76-7 Fedtsyrer: Arachinsyre (eicosansyre) 506-30-9 Behensyre (docosansyre) 112-85-6 Smørsyre (butansyre) 107-92-6 Caprinsyre (decansyre) 334-48-5 Capronsyre (hexansyre) 142-62-1 Caprylsyre (octansyre) 124-07-2 Erucasyre (cis-13-docosensyre) 112-86-7 Heptansyre 111-14-8 Laurinsyre (dodecansyre) 143-07-7 Lauroleinsyre (dodecensyre) 4998-71-4 Linolsyre (9,12-octadecadiensyre) 60-33-3 Linolensyre (9,12,15-octadecatriensyre) 463-40-1 Myristinsyre (tetradecansyre) 544-63-8 Myristoleinsyre (tetradecensyre) 544-64-9 Oliesyre (octadecensyre) 112-80-1 Palmitinsyre (hexadecansyre) 57-10-3 Palmitoleinsyre (cis-9-hexadecensyre) 373-49-9 Pelargonsyre (nonansyre) 112-05-0 Ricinolsyre (cis-12-hydroxyoctadecensyre) 141-22-0 Stearinsyre (octadecansyre) 57-11-4 Valerianesyre (pentansyre) 109-52-4 Estere af fedtsyrer — enhver ester produceret ved kombination af de anførte fedtsyrer med en hvilken som helst af de anførte fedtalkoholer, såvel som methanol og ethanol. Eksempler herpå er: Butylmyristat 110-36-1 Cetylstearat 110-63-2 Oleylpalmitat 2906-55-0 Methyllaurat (methyldodecanoat) 111-82-0 Methyloleat (methyloctadecenoat) 112-62-9 Methylpalmitat (methylhexadecanoat) 112-39-0 Methylstearat (methyloctadecanoat) 112-61-8 Fedtalkoholer: Butylalkohol (1-butanol) 71-36-3 Caproylalkohol (1-hexanol) 111-27-3 Caprylalkohol (1-octanol) 111-87-5 Cetylalkohol (1-hexadecanol) 36653-82-4 Decylalkohol (1-decanol) 112-30-1 Oenanthalkohol (1-heptanol) 111-70-6 Laurylalkohol (1-dodecanol) 112-53-8 Myristylalkohol (1-tetradecanol) 112-72-1 Nonylalkohol (1-nonanol) 143-08-8 Oleylalkohol (octadecenol) 143-28-2 Stearylalkohol (1-octadecanol) 112-92-5 Tridecylalkohol (1-tridecanol) 112-70-9 Blandinger af fedtalkoholer: Laurylmyristylalkohol (C12 — C14) Cetylstearylalkohol (C16 — C18) Myresyre (methansyre) 64-18-6 Fruktose 57-48-7 og 30237-26-4 Glycerol (propantriol, glycerin) 56-81-5 Glycoler: 1,3-Butandiol (1,3-butylenglycol) 107-88-0 1,4-Butandiol (1,4-butylenglycol) 110-63-4 Heptan (kommercielt rent) 142-82-5 Hexan (teknisk rent) 110-54-3 og 64742-49-0 Hydrogenperoxid 7722-84-1 Isobutanol (2-methyl-1-propanol) 78-83-1 Isobutylacetat (2-methylpropylacetat) 110-19-0 Isodecylalkohol (isodecanol) 25339-17-7 Isononylalkohol (isononanol) 27458-94-2 Isooctylalkohol (isooctanol) 26952-21-6 Isopropylalkohol (IPA, 2-propanol, isopropanol) 67-63-0 Kaolinopslæmning 1332-58-7 Limonen (dipenten) 138-86-3 Magnesiumchloridopløsning 7786-30-3 Metanol (metylalkohol) 67-56-1 Butanon (methylethylketon) 78-93-3 4-methyl-2-pentanon (methylisobutylketon) 108-10-1 Methyltertiærbutylether (MTBE) 1634-04-4 Melasse, der er fremstillet af den konventionelle sukkerforarbejdningsindustri ved brug af sukkerrør, sukkerroer, citrus eller durra — Paraffinvoks (fødevarekvalitet) 8002-74-2 og 63231-60-7 Pentan 109-66-0 Phosphorsyre (orthophosphorsyre) 7664-38-2 Polypropylenglycol (molekylvægt over 400) 25322-69-4 Drikkevand 7732-18-5 Kaliumhydroxid (kaustisk kali) opløsning 1310-58-3 Propylacetat (propylethanoat) 109-60-4 Propylalkohol (propan-1-ol, 1-propanol) 71-23-8 Propylenglycol (1,2-propylenglycol, 1,2-propandiol, 1,2-dihydroxypropan, monopropylenglycol (MPG), methylglycol) 57-55-6 1,3-Propylenglycol (trimethylenglycol, 1,3-propandiol) 504-63-2 Propylentetramer 6842-15-5 Natriumhydroxid (kaustisk soda, natronlud) 1310-73-2 Natriumsilicat (vandglas) opløsning 1344-09-8 Sorbitol (D-sorbitol) 50-70-4 Svovlsyre 7664-93-9 Ufraktionerede fedtsyrer fra vegetabilske, marine og animalske olier og fedtstoffer og/eller blandinger heraf, forudsat deres kilder er spiselige fedtstoffer eller olier — Ufraktionerede fedtalkoholer fra vegetabilske, marine og animalske olier og fedtstoffer og/eller blandinger heraf, forudsat deres kilder er spiselige fedtstoffer eller olier — Ufraktionerede fedtsyreestere fra vegetabilske, marine og animalske olier og fedtstoffer og/eller blandinger heraf samt, forudsat deres kilder er spiselige fedtstoffer og olier — Urinstofammoniumnitratopløsning (UAN) — Paraffinolie 8042-47-5